b'\n_START_ARTICLE_\nPrefektura (Francija)\n_START_SECTION_\nVloga prefekture v departmaju\n_START_PARAGRAPH_\nV Franciji se nahaja 100 prefektur, toliko kolikor je departmajev. Glavni uradnik se imenuje prefekt (francosko pr\xc3\xa9fet). Prefektura je administracija podrejena francoskemu ministru za notranje zadeve, kot taka je zadol\xc5\xbeena za izdajanje osebnih izkaznic, prometnih dovoljenj, potnih listov, bivalnih in delovnih dovoljenj za tujce, vozni\xc5\xa1kih registracij, registracij dru\xc5\xbeb in upravljanje policije in gasilskih domov._NEWLINE_Prefekt predstavlja nacionalno vlado na nivoju lokalne uprave in kot tak izvaja pooblastila, ki so ustavno pripisovana francoski vladi. Prefekt objavlja uredbe, napisane za izvajanje lokalnih zakonov, npr. zaprtje stavb, ki ne ustrezajo varnostnim standardom, spreminjanje pravil o voznih razmerah (gradbena dovoljenja, mejne hitrosti)._NEWLINE_Izvr\xc5\xa1no telo departmaja je Generalni svet (Conseil g\xc3\xa9n\xc3\xa9ral), odgovoren za gradnjo in vzdr\xc5\xbeevanje \xc5\xa1ol in cest, finan\xc4\x8dno pomo\xc4\x8d odvisnim (nepokretnim, starej\xc5\xa1im), pospe\xc5\xa1evanje lokalnega gospodarskega razvoja, itd. V preteklosti je bil prefekt glavni v departmaju, od 1982 pa je njegovo vlogo prevzel predsednik Generalnega sveta.\n_START_SECTION_\nPariz\n_START_PARAGRAPH_\nPariz in njegovi trije sosednji departmaji so pri tem izjema. Te departmaje vodi ena sama prefektura za uveljavljanje zakonov in varnostnih ciljev, to je\xc2\xa0\xc2\xbbpolicijska prefektura\xc2\xab\xc2\xa0(francosko pr\xc3\xa9fet de police). Prefekt policije ima mo\xc4\x8d uveljavljanja zakonov v Parizu, to je mo\xc4\x8d navadno podeljena \xc5\xbeupanom ostalih francoskih ob\xc4\x8din._NEWLINE_Vse do 1977 Pariz ni imel \xc5\xbeupana, ve\xc4\x8dinoma je vladal prefekt policije; polo\xc5\xbeaj podedovan \xc5\xa1e iz \xc4\x8dasov Pari\xc5\xa1ke komune leta 1871.\n_START_SECTION_\nRazdelitev departmajev\n_START_PARAGRAPH_\nDepartmaji so razdeljeni na okro\xc5\xbeja, nadalje na kantone. Glavno mesto okro\xc5\xbeja je podprefektura (sous-pr\xc3\xa9fecture). Glavni uradnik je podprefekt (sous-pr\xc3\xa9fet). Kantoni imajo relativno malo pristojnosti \xc5\xa1e najpomembnej\xc5\xa1a je organizacija lokalnih volitev.'